Limbažu Lielezers

Limbažu Lielezers, LielezersLimbažu Lielezers, LĢIA Vietvārdu datubāze, 01.06.2020. Skatīts 10.03.2021. (agrāk saukts arī par SvētezeruLimbažu Lielezers (Svētezers), senvietas.lv, 12.25.2019. Skatīts 10.03.2021.) ir caurteces ezers ielejveida pazeminājumā starp Viduslatvijas zemienes Metsepoles līdzenumu rietumos un Idumejas augstienes Limbažu viļņoto līdzenumu austrumos, Limbažu novada Limbažu pagastā un Limbažu pilsētā. Ietilpst Limbažu ezeru grupā. Ezeram ir šaura, garena forma. Garums 4,3 km, platums līdz 0,7 km. Krasti zemi, slīpi, krūmaini, grūti pieejami; austrumu un dienvidu daļā krasts augstāks. Dibens dūņains, smilšains, piekrastē daudz detrīta. Vidējais dziļums 3,8 m (pēc citiem datiem 5,2 m), dziļākā vieta — 6,5 m — atrodas pretī Buķiem. Ezerā ietek daži sīki strauti, no ezera ziemeļu gala izplūst Donaviņa uz Dūņezeru. Donaviņā ierīkoti aizvari.Limbažu Lielezers, ezeri.lv. Skatīts 10.03.2021.Limbaži, Enciklopēdija „Latvijas pilsētas“, 284 lpp. Apgāds „Preses nams“, 1999. ISBN 9984-00-357-4.Limbažu pagasts, Enciklopēdija „Latvijas pagasti“, 1. sējums (A—Ļ), 615 lpp. A/S „Preses nams“, 2001. ISBN 9984-00-412-0.

Niedru josla 10—30 m plata, aug arī ezera meldri, glīvenes, dzeltenās lēpes, elodejas, raglapes. Mīt līdakas, asari, karpas, plauži, raudas, ruduļi, karūsas, līņi, zuši, vēdzeles, zandarti; ezerā regulāri tiek ielaisti zivju mazuļi.Zinātnieki pēta Limbažu Lielezeru, Latvijas sabiedriskie Mediji, 11.07.2018. Skatīts 10.03.2021.Limbažu Lielezers, ePakalpojumi.lv. Skatīts: 10.03.2021. Ezerā bieži novērojami ūdensputni — pīles, lauči, cekuldūkuri, gulbji.

Lielezera ziemeļaustrumu krastā iekārtota pludmale ar labiekārtotu peldvietu, pludmales volejbola laukumiem, āra trenažieriem, rotaļu laukumu bērniem un laivu nomu. Blakus atrodas Olimpiskā sporta centra „Limbaži“ airēšanas bāze, ierīkota 3,6 km gara dabas taka ar putnu vērošanas torni ezera ziemeļu galā.Limbažu Lielezera peldvieta atzīta par iedzīvotāju iemīļotāko pludmali, Limbažu novads. Arhivēts: 10.03.2021. Skatīts: 10.03.2021.Limbažu Lielezera dabas taka , visitlimbazi.lv. Skatīts: 10.03.2021.

Ezers ietilpst Ziemeļvidzemes biosfēras rezervāta teritorijā.

 Atsauces 

Kategorija:Limbažu novada ezeri
Kategorija:Limbaži
Kategorija:Limbažu pagasts